Source: http://ana-news.ro/2011-12-31-10-34-27/2011-12-31-10-35-25/266-romania-stat-democratic.html
Timestamp: 2018-02-18 10:56:29+00:00
Document Index: 32025521

Matched Legal Cases: ['ARTICOLUL 20', 'ARTICOLUL 61', 'ARTICOLUL 64', 'ARTICOLUL 72', 'articolul 91', 'articolul 92', 'articolul 93', 'articolul 94', 'ARTICOLUL 103', 'ARTICOLUL 106', 'articolul 106', 'ARTICOLUL 142', 'ARTICOLUL 143', 'ARTICOLUL 144', 'ARTICOLUL 146', 'ARTICOLUL 147']

Arab News Agency - ROMÂNIA - STAT DEMOCRATIC
نشر بتاريخ السبت, 14 كانون1/ديسمبر 2013 16:24 | | الزيارات: 4029
Democraţia - este o formă de organizare şi conducere politică a societăţii în care puterea supremă este exercitată de popor, iar drepturile şi libertăţile cetăţeneşti sunt respectate. De asemenea, poporul are un rol esenţial în conducerea statului, voinţa lui concretizându-se prin dreptul la vot. Un element important ce reglementeazǎ relaţiile sociale dintr-un stat democratic este Constituţia.
Constituţia României reprezintă Legea Fundamentală a statului român care stabileşte atât principiile generale de organizare a statului, drepturile, libertăţile şi îndatoririle fundamentale ale cetăţenilor, cât şi existenţa, organizarea, funcţionarea şi rolul autorităţilor publice fundamentale.
Prima Constituţie a Românei a fost adoptată în anul 1866, iar actuala Constituţie a intrat în vigoare în anul 1991 şi a fost modificată la 29 octombrie 2003 în urma unui referendum naţional. Este structurată pe 8 titluri, însumând un număr de 156 de articole.
Orice cetăţean român, sau orice persoană care doreşte să obţină cetăţenia română are obligaţia de a cunoaşte care sunt drepturile şi îndatoririle sale, trăsăturile statului român, simbolurile naţionale, principalele instituţii şi autorităţi ale statului.
Prin urmare, luând în considerare importanţa Constituţiei în orice stat de drept, avem obligaţia – în calitate de cetăţeni – de a cunoaşte şi respecta prevederile legii fundamentale.
Principii generale ale Constituţiei României
Trăsăturile statului român
• România este stat naţional – în România există o singură naţiune, naţiunea română. Statul român poate să fie multietnic, multicultural, dar nu şi multinaţional (de exemplu: Marea Britanie este stat multinaţional).
• România este stat unitar - în România există un singur centru de putere politică care se manifestă pe întreg teritoriul românesc. Avem o singură Constituţie, un singur Parlament, un singur Guvern, un singur Preşedinte, etc. Cetăţenii au o singură cetăţenie, cetăţenia română, iar statul este omogen, formează un întreg.
• România este un stat indivizibil – teritoriul nu poate fi împărţit.
• România este stat democratic şi social – cetăţenii participă la conducerea treburilor publice iar autorităţile publice (Parlament, Guvern, Preşedinte) se întemeiază prin voinţa poporului. Această voinţă se manifestă prin vot. Ca stat social, România trebuie să asigure protecţia socială a muncii, a nivelului de trai, a populaţiei în general.
Forma de guvernământ a României este republica. Prin formă de guvernământ înţelegem modul în care se exercită puterea politică într-un stat. Rolurile autorităţilor publice sunt bine determinate, iar aceste autorităţi au luat fiinţă prin votul populaţiei, deci putem considera că cetăţenii se guvernează singuri.
Organizarea statului român
În România, puterea legislativă (Parlamentul), puterea executivă (Guvernul) şi puterea judecătorească (instanţele judecătoreşti) sunt separate, acestea nu sunt supuse ori conduse de către altă putere. Fiecare putere în stat are un rol bine determinat şi atribuţii prestabilite atât de Constituţie cât şi de alte legi. „Principiul separaţiei puterilor în stat” este un principiu foarte important pentru organizarea politică din România – puterile acţionează separat, nu sunt supuse unei alte puteri. Deşi acţionează separat există un control reciproc din partea autorităţilor şi un echilibru de forţe între aceste puteri.
Exemplu: Parlamentul are rolul de a adopta legi. Judecătorii nu adoptă legi ci aplică legile. Guvernul poate emite un tip special de acte normative, dar acestea trebuie să fie aprobate de Parlament.
Supremaţia Constituţiei: Constituţia reprezintă Legea Fundamentală a României şi este cel mai important act normativ din România; toate celelalte legi trebuie să respecte Constituţia, în caz contrar acestea fiind „neconstituţiopnale”.
Ce spune articolul: Vocabular:
Poporul român este singurul care poate decide în legătură cu soarta sa. Conducerea exercitatǎ de popor se manifestǎ, de exemplu, prin alegerea reprezentanţilor puterii politice din rândul cetăţenilor, prin vot liber. Suveranitatea: independenţa unui stat faţă de alt stat. Un stat suveran este statul care poate hotărî pentru el.
Teritoriul României este împărţit în unităţi administrativ-teritoriale, sau administrative.
Teritoriul este delimitat de graniţe.
Organizarea teritoriului - comune, oraşe şi judeţe. (ex: Comuna Chitila, Oraşul Mangalia, Judeţul Constanţa)
Municipiul – este cel mai important oraş dintr-un judeţ. Ex.: Municipiul Bucureşti.
În România nu pot fi aduşi cu forţa oameni din alte ţări. Inalienabil = nu poate fi vândut, înstrăinat. Teritoriul României nu poate fi vândut. De exemplu, statul român nu poate vinde un judeţ unei alte ţări.
Frontiere = graniţe
A strămuta populaţii străine = a aduce în România, cu forţa, populaţii străine.
Cetăţenii statului român sunt uniţi între ei, prin apartenenţa comună.
Legea fundamentală consfinţeşte egalitatea între toţi cetăţenii săi şi nediscriminarea - toţi cetăţenii sunt egali, indiferent de rasă, naţionalitate, origine etnică, limbă, religie, sex, avere, etc. Solidaritate = apropierea dintre oameni, coeziune, legătură, unitate, frăţie, înfrăţire.
Indivizibilă = nu se poate împărţi (ţara nu poate fi împărţită).
Apartenenţă politică = a face parte dintr-un anumit partid politic.
Cetăţenia română se dobândeşte prin naştere sau la cerere.
Persoanele care au obţinut cetăţenia română la cerere, prin procedura pe care o urmaţi şi dumneavoastră, pot pierde cetăţenia română, dacă există motive întemeiate. Dacă veţi avea un copil după ce obţineţi cetăţenia română, acesta va fi cetăţean român şi nu va putea pierde cetăţenia română, întrucât cetăţenia obţinută prin naştere nu poate să fie retrasă. Se dobândeşte = se obţine;
Retrasă = luată.
Dreptul la identitate înseamnă că persoanele care au altă etnie (ex: unguri, rromi, germani, turci etc) au dreptul să îşi păstreze tradiţiile, religia, cultura, şi au dreptul la educaţie în limba maternă. Identitate = trăsăturile care ne sunt caracteristice, care ne definesc şi ne individualizează; faptul de a fi identic cu sine însuşi.
Statul român ia măsuri prin care îi ajută pe cetăţenii români aflaţi în străinătate să îşi păstreze limba, cultura, obiceiurile (identitatea).
Important: Legea cetăţeniei române permite dubla cetăţenie. Întărirea = consolidarea;
Legislaţie = toate legile, ordonanţe de urgenţa, hotărâri de Guvern, ordine din România. Acestea se mai numesc şi acte normative.
În România, înainte de Decembrie 1989, exista un singur partid. Acest lucru nu asigura democraţia în România. Pluralismul, adică existenţa mai multor partide într-o ţară, asigură democraţia, având în vedere şi diferenţele de opinii existente, individualitatea fiecărui partid. Deşi sunt mai multe partide politice, acestea trebuie să respecte suveranitatea naţională, integritatea teritorială, ordinea de drept şi principiile democraţiei. Pluralism (politic) = existenţa mai multor partide politice.
Sindicatele sunt acele organizaţii care apără drepturile salariaţilor, ale celor care muncesc. Exemplu: sindicatele din învăţământ apără drepturile profesorilor; sindicatele funcţionarilor apără interesele celor care muncesc în cadrul instituţiilor publice- primării, case de sănătate, etc.
Asociaţiile profesionale sunt reprezentate de asociaţiile şi fundaţiile care au scop nepatrimonial, şi care apără drepturile si interesele persoanelor care au o anumită profesie (de ex, Baroul apără interesele avocaţilor). Sindicatele sunt organizaţii ale oamenilor care muncesc (angajaţilor).
Patronatele sunt organizaţii ale patronilor (angajatorilor).
Nepatrimonial se referă la derularea unor activităţi care nu au ca scop obţinerea de profit.
România întreţine şi dezvoltă relaţii paşnice şi de bună vecinătate cu toate statele şi nu doar cu anumite state. Trebuie respectate atât statele vecine cât şi celelalte state. Relaţii paşnice = relaţii liniştite, de pace, de bună vecinătate.
Intemeiate = formate;
În momentul în care România semnează un tratat internaţional, ea este obligată să respecte acel tratat. Acesta trebuie să fie în concordanţă cu prevederile Constituţiei României, în caz contrar se va aplica în România numai după revizuirea Constituţiei.
De exemplu: România a semnat în 1991 Convenţia privind refugiaţii, în care se spune că refugiaţii trebuie să beneficieze de educaţie primară gratuită (primele patru clase). Aceasta înseamnă că în România refugiaţii trebuie să beneficieze gratuit de educaţie primară. Dreptul internaţional se referă la tratatele şi convenţiile care se încheie între mai multe state. (exemplu: Convenţia din 1951 privind statutul refugiaţilor).
Dreptul intern înseamnă legile din România, legislaţia internă.
Simboluri naţionale sunt:
• Drapelul României care este tricolor.
• Ziua naţională a României este 1 Decembrie
• Imnul naţional al României este “Deşteaptă-te Române”
• Stema şi sigiliul statului. Drapel = steag.
Lance = „bǎţul” care susţine drapelul;
Stemă = semn contravenţional al unei ţări, al unui oraş, emblemă.
Sigiliul = Semn imprimat pe un suport (cu tuş sau cu ceară roșie), ştampilă.
1. Care este cea mai importantă lege din România?
2. Care sunt simbolurile statului român?
3. Care este forma de guvernământ a României?
4. Care sunt trăsăturile statului român?
5. Ce înseamnă ziua de 1 Decembrie?
6. Care sunt trăsăturile statului român?
7. Cum este organizat teritoriul României din punct de vedere administrativ?
8. Care este capitala României?
9. În ce constă dreptul la identitate?
10. Cum se poate dobândi cetăţenia română?
Toţi cetăţenii României, fără discriminare, au aceleaşi drepturi şi obligaţii.
Aceştia beneficiază de toate drepturile şi libertăţile prevăzute de Constituţie şi de alte legi.
Legea produce efecte pentru viitor, nu şi pentru trecut.
Universalitatea = caracterul, însuşirea a ceea ce este universal; drepturile din Constituţie sunt universale, în sensul că toţi cetăţenii statului beneficiază de ele;
Drepturi consacrate prin Constituţie =
drepturile din Constituţie
Legea dispune numai pentru viitor =
Adică nu se aplică retroactiv, pentru trecut (din urmă).
Cetăţenii străini şi apatrizii se bucură în România de drepturile care le sunt date prin legi şi prin Constituţie precum şi de drepturile omului, în general. Apatrizi = persoane fără cetăţenie.
(4) Expulzarea sau extrădarea se hotărăşte de către justiţie.
Un cetăţean român poate fi extrădat într-o ţară unde a comis o infracţiune numai dacă între România şi acea ţară există un tratat pe această temă şi dacă acea ţară respectă şi ea tratatul. (Ex: deorece au un acord în acest sens, România extrădează români în Franţa, iar Franţa extrădează francezi în România, în condiţiile în care se impune.)
Un cetăţean român nu poate fi NICIODATĂ expulzat din România.
Cetăţenii străini sau apatrizii pot fi expulzaţi numai dacă există o convenţie internaţională care să prevadă acest lucru. Extrădarea = a preda pe cineva urmărit sau condamnat altui stat, la cerere, în condiţiile prevăzute de convenţiile internaţionale
Expulzarea = a obliga să părăsească ţara; a izgoni dintr-un stat. Pentru expulzare trebuie să existe o hotărâre judecătorească.
Prin derogare = făcându-se excepţie de la regulă.
ARTICOLUL 20 -Tratatele internaţionale privind drepturile omului
Dacă România semnează un tratat internaţional, atunci acesta are prioritate asupra legilor interne. În concordanţă = potrivit, în conformitate;
Neconcordanţe = nepotriviri;
Tratate = înţelegeri, pacte, acorduri.
Nimeni nu are dreptul să facă rău altei persoane, fizic (să o bată, să o tortureze, să o ucidă) sau psihic (să o jignească, să o ameninţe).
Drepturile omului trebuie să fie respectate indiferent de starea materială, statut, sănătate, cetăţenie etc.
În România pedeapsa cu moartea a fost interzisă începând cu anul 1990. Integritate = însuşirea de a fi sau de a rămâne intact, întreg, sănătos, din punct de vedere corporal sau mintal;
Degradant = care degradează; înjositor, umilitor.
Libertatea individuală şi siguranţa persoanei sunt garantate de Constituţie. Totuşi, acestea NU înseamnă că eşti liber să faci ce vrei, ci că ai dreptul să trăieşti în libertate, să nu fii închis.
Durata arestului preventiv nu poate depăşi 30 de zile. Această perioadă se poate prelungi cu câte cel mult 30 de zile, fără ca durata totală să depăşească 180 de zile.
În ambele cazuri (reţinere sau arest), este necesar un ordin judecătoresc.
Persoana este considerată nevinovată până când hotărârea judecătorească de condamnare rămâne definitivă. Siguranţa = securitatea;
Percheziţionarea = controlul asupra persoanei sau locuinţei;
De îndată = imediat;
Temei = justificare, logică, motivare, noimă, raţiune, rost, sens
Privare = lipsire, a împiedica pe cineva să se bucure de un avantaj, de un drept care i se cuvine, de ceva necesar;
Încheierile instanţei = hotărârile instanţei (judecătorului);
Supuse căilor de atac = pot fi contestate (se face apel sau recurs).
Toţi cetăţenii României au dreptul de a se apăra în justiţie, de a avea avocat. Din oficiu = dacă cel acuzat nu îşi alege sau nu poate plăti un avocat, atunci tribunalul numeşte un avocat care să-l reprezinte.
Toţi cetăţenii au dreptul să călătorească în interiorul şi exteriorul ţării, să revină când vor şi să locuiască unde doresc, în condiţiile îimpuse de legile in vigoare Domiciliul = casa sau locul unde cineva locuieşte în mod statornic, unde are adresa oficială, permanentă;
Reşedinţa = locul unde cineva locuieşte pe o anumită perioadă de timp. O persoană poate să aibă domiciliul într-o anumită localitate şi reşedinţa în altă localitate.
Toţi cetăţenii au dreptul la viaţa personală, cu condiţia să nu îi deranjeze pe alţii (să le afecteze drepturile, liniştea). A ocroti = a lua sub paza sa; a apăra, a proteja; a ajuta, a sprijini;
Viaţă intimă şi privată = viaţa personală.
Să dispună de ea însăşi = să facă ce vrea cu persoana sa.
Nimeni nu poate intra în casa ta dacă tu nu eşti de acord.
Excepţii: o persoană sau o autoritate poate pătrunde în casa dumneavoastră în următoarele situaţii:
 dacă cei care vin au mandat judecătoresc;
 dacă este vorba despre salvarea vieţii altor persoane, care se află în pericol (în caz de incendiu, fapte de terorism, epidemie). Inviolabil = care nu poate fi violat, încălcat, atins;
A înlătura = a elimina, a face să dispară;
Să nu se răspândească = să nu ajungă şi în alte locuri;
Epidemie = Extinderea unei boli contagioase într-un timp scurt, prin contaminare, la un număr mare de persoane dintr-o localitate;
Flagrant/ă = infracţiune descoperită în momentul savârșirii ei sau înainte ca efectele ei să se fi consumat, care se întâmplă în acel moment.
Toţi cetăţenii sunt liberi să gândească şi să-şi exprime public o părere a lor despre lumea înconjurătoare. Nimeni nu poate obliga o altă persoană să aibă anumite păreri, atitudini sau o credinţă religioasă.
Religia unei persoane nu poate fi influenţată sau dictată de stat.
Adulţii care se ocupă de educaţia copiilor poartă răspunderea pentru opiniile pe care minorii le exprimă. Libertatea conştiintei = Libertatea gândirii;
Cult = exteriorizarea unei credinţe religioase, atît prin unirea celor de aceeaşi credinţă într-o asociatie religioasă, cât şi prin ritualurile cerute de acea credinţă.
Contrâns = a sili pe cineva să facă un lucru pe care nu l-ar face de bunăvoie; a forţa, a obliga;
Invrăjbire = duşmănie, neînţelegere;
Spirit de toleranţă = înţelegere, îngăduitor, indulgent;
Autonomie = independenţă, libertate.
Toti cetăţenii sunt liberi să-şi exprime părerile, opiniile, credinţele religioase şi creaţiile spirituale de orice fel. Libertatea presei este garantată.
Libertatea de exprimare nu poate să aducă atingere demnităţii, onoarei, vieţii particulare a persoanei şi nici dreptul la propria imagine ori siguranţei naţionale, ordinii publice sau sănătăţii ori moralităţii publice. Viu grai = vorbire, exprimare orală;
A cenzura = control prealabil exercitat, în unele state, asupra conţinutului publicaţiilor, spectacolelor, emisiunilor de radioteleviziune şi, în anumite condiţii, asupra corespondenţei şi convorbirilor telefonice;
A prejudicia = a provoca daune (rău);
Defăimarea = adică să vorbeşti de rău;
Răspundere = responsabilitate;
Cetăţenii au dreptul de a fi informaţi corect atât de către autorităţile publice, cât şi de presă.
Radioul şi presa sunt independente faţă de stat.
Partidele şi oamenii politici au dreptul să solicite radioului şi televiziunii să îi lase să se adreseze opiniei publice. Mijloace de informare în masă = ziare, reviste, radio, televiziune;
Îngrădit = mărginit; limitat; restrâns;
Asupra treburilor politice = în legătură cu viaţa politică;
Dreptul la antenă = dreptul de a transmite;
Exercitare = a manifesta, a pune în acţiune, în mişcare, a se folosi de un drept;
Lege organică = lege specială pentru un anumit domeniu de activitate.
Dreptul la învăţământ face parte din dreptul la educaţie. Acesta este gratuit şi obligatoriu (clasele 1-10), accesul la educaţie fiind egal, fără nici un fel de discriminare.
Învăţământul se poate desfăşura în limba română, dar şi într-o limbă internaţională (engleză, franceză etc.) sau în limba maternă a minorităţilor.
Statul recunoaşte şcolile private şi pe cele confesionale şi garantează autonomia universitară, posibilitatea de stabilire de către aceste intituţii a propriilor standarde de calitate, cu respectarea legii. Confesionale = religioase;
Potrivit cerinţelor fiecărui cult = în conformitate cu regulile fiecărei religii;
Copii institutionalizaţi = copii din centre de plasament, fără familie;
Burse sociale = ajutor în bani acordat copiilor cu o situaţie materială precară.
Toţi cetăţenii au dreptul de a participa la viaţa culturală, de a beneficia de progresul ştiinţific şi de a avea acces la valorile naţionale şi universale. A accede = a avea acces, a ajunge la ceva, undeva, a avea acces pentru a se informa.
(3) Organizarea asistenţei medicale şi a sistemului de asigurări sociale pentru boală, accidente, maternitate şi recuperare, controlul exercitării profesiilor medicale şi a activităţilor para-medicale, precum şi alte măsuri de protecţie a sănătăţii fizice şi mentale a persoanei se stabilesc potrivit legii.
Fiecare om din România are dreptul la protecţia sănătăţii şi la îngrijire medicală. Statul este obligat să ia toate măsurile pentru organizarea asistenţei medicale şi a sistemului de asigurări sociale pentru boală, accidente, maternitate şi recuperare. Igienă = curăţenie;
Sănătate publică = sănătatea populaţiei.
Recuperare = refacerea după o boală sau o problemă medicală.
Statul este responsabil de mediul în care trăim. Acesta trebuie să fie sănătos şi echilibrat. Fiecare dintre noi suntem răspunzători de menţinerea în stare bună mediului. Mediu = natura care ne înconjoară; elementele naturale, aer, apă, pământ;
Echilibrat ecologic = nepoluat;
Persoane fizice = oamenii;
Persoane juridice = societăţile comerciale.
Au drept de vot toţi cetăţenii României peste 18 ani care nu sunt debili/alienaţi mintal şi care nu şi-au pierdut drepturile electorale. Debili şi alienaţi mintal = persoane cu probleme mintale, care nu pot gândi, care nu au discernământ;
Drept electoral = drept de vot şi drept de a candida la o funcţie publică (deputat, senator, preşedinte, primar, etc);
Puşi sub interdicţie = persoane care, ca urmare a unei interdictii judecǎtoreşti, nu au voie sǎ se foloseascǎ de anumite drepturi;
Ce spune articolul: Vocabular
Pot candida numai cetăţeni români cu domiciliul în România, şi cu vârsta minima de: 23 de ani (pentru Camera Deputaţilor), 33 de ani (pentru Senat), 35 de ani (pentru Preşedinţie)
Nu au dreptul să candideze judecătorii Curţii Constituţionale, Avocatul poporului, magistraţii, membrii ai armatei, poliţiştii şi alte categorii de funcţionari stabilite prin lege. Prevăzute = menţionate, spuse.
După aderare, românii pot alege şi pot fi aleşi în Parlamentul European. În perioada 2007-2009 României i-au revenit un număr de 35 de locuri, iar din 2009 până în 2014 îi vor reveni un număr de 33 de europarlamentari.
Pot să fie aleşi în Parlamentul European cetăţenii români care au drept de vot şi au împlinit vârsta de 23 de ani. A adera = a intra, a se înscrie, a deveni parte la un tratat.
Toate manifestaţiile publice sunt libere, dacă sunt paşnice. Pentru acestea este nevoie de o autorizaţie de la Primărie. Miting = adunare, manifestaţie publică cu caracter foarte larg, prilejuită de un eveniment politic sau social important.
Procesiune = un grup de oameni care cinstesc un sfânt sau participă la o ceremonie religioasă;
Întrunire = adunare;
Demonstraţie = un grup de oameni care se adună pentru a susţine o cauză.
(2) Partidele sau organizaţiile care, prin scopurile ori prin activitatea lor, militează împotriva pluralismului politic, a principiilor statului de drept ori a suveranităţii, a integrităţii sau a independenţei României sunt ne-constituţionale.
Cetăţenii români beneficiază de dreptul de a forma partide, sindicate, patronate sau alte asociaţii pentru a putea realiza o serie de interese legitime comune.
Sunt interzise asociaţiile secrete.
Anumite funcţii sunt incompatibile cu politica. Militează împotriva = nu susţin, luptă împotriva a ceva;
Forme de asociere = partide, sindicate, patronate, alte organizaţii;
Cu caracter secret = care se întâlnesc în secret.
Ziua de lucru are 8 ore. Este interzisa discriminarea in raporturile de munca. Femeile şi bărbaţii sunt plătiţi la fel pentru aceeaşi muncă. Salariul se negociază de către sindicate (în anumite domenii) sau personal.
Protecţie socială înseamnă dreptul la salariu minim pe economie, concediu plătit, sâmbăta şi duminica libere, beneficii suplimentare pentru munci grele. Concediu = interval de timp în care salariaţii sunt scutiţi, în mod legal, de a veni la locul de muncă şi a presta munca, primind pentru tot acest interval remuneraţia bănească cuvenită; vacanţă;
Repaus = odihnă, pauză;
Munca forţată este interzisă, însă există anumite situaţii, de forţă majoră, când oamenii trebuie să presteze o anumită muncă. forţată = făcut sau impus cu forţa, prin constrângere, obligată sau obligatorie.
Toţi oamenii care muncesc au dreptul la grevă, dacă respectă anumite reguli impuse de legea organică. Grevă = încetare organizată a activităţii într-una sau mai multe întreprinderi, instituții etc., cu scopul de a determina pe patroni sau guvernul, autoritățile să satisfacă unele revendicări.
Tot ceea ce are un om constituie proprietatea sa şi nimeni nu are dreptul să îi ia bunurile. Se porneşte de la premisa că omul a dobândit în mod legal tot ceea ce are.
Subsolul este proprietatea statului, dar pentru exploatarea lui statul trebuie să plătească despăgubiri proprietarului.
Proprietarii au obligaţia de a proteja mediul. Creanţele asupra statului = datorii pe care statul le are faţă de anumite persoane;
Proprietate privată = proprietatea persoanelor fizice;
Caracterul licit = caracterul corect, legal;
Confiscată = luată de către stat;
Titular = proprietar.
Prezumă = presupune.
Toţi oamenii au dreptul să şi deschidă societăţi comerciale, conform legii. Libera iniţiativă = conform dorinţei omul.
Statul român acţionează pentru ca toţi cetăţenii să aibă un nivel de viaţă decent.
Toţi cetăţenii au dreptul la măsuri de protecţie socială, menită să le facă viaţa mai bună. Concediu de maternitate = mama (sau tatăl) unui copil au dreptul să întrerupă serviciul până când copilul împlineşte 2 ani, perioadă în care primesc lunar o sumă din partea statului.
Familia se întemeiază pe căsătorie liber consimţită. Nu se recunosc relaţiile dintre două persoane dacă acestea nu sunt căsătorite legal. Copii din afara căsătoriei (fără ca părinţii să fie căsătoriţi) au aceleaşi drepturi ca cei din căsătorie (de exemplu la moştenire).
Căsătoria religioasă se face după cea civilă (în faţa legii). Se întemeiază = se bazează
Liber consimţită = în acord, prin înţelegere;
Celebrată = oficiată, sărbătorită în cadrul unei festivităţi
Desfacere a căsătoriei = terminare a
căsătoriei; despărţire
Nulitate = căsătoria nu mai e valabilă, anulare.
Vârsta minimă pentru a te angaja sau pentru a angaja pe cineva este de 15 ani.
Copiii, tinerii şi persoanele cu handicap se bucură de grijă specială din partea statului. A exploata = a profita de cineva, a abuza;
Minori = persoane sub 18 ani.
Cetăţenii români au dreptul să adreseze întrebări şi solicitări autorităţi în nume propriu, sau în numele unui grup care semnează petiţia. Petiţie = cerere, solicitare;
Scutită de taxă = nu trebuie plătită nici o taxă.
(1) Persoana vătămată într-un drept al său ori într-un interes legitim, de o autoritate publică, printr-un act administrativ sau prin ne-soluţionarea în termenul legal a unei cereri, este îndreptăţită să obţină recunoaşterea dreptului pretins sau a interesului legitim, anularea actului şi repararea pagubei.
Uneori autorităţile publice sau judecătorii iau hotărâri greşite, pe care oamenii le pot contesta.
Dacă se dovedeşte acest lucru, persoana va obţine recunoaşterea dreptului/interesului pretins. Vătămată = păgubită , afectată;
Legitim = care este întemeiat pe lege, îndreptăţit, corect;
Pagubă = pierdere materială suferită de cineva sau adusă cuiva, daună.
(2) Restrângerea poate fi dispusă numai dacă este necesară într-o societate democratică. Măsura trebuie să fie proporţională cu situaţia care a determinat-o, să fie aplicată în mod ne-discriminatoriu şi fără a aduce atingere existenţei dreptului sau a libertăţii.
Există legi şi situaţii prin care este posibil să se limiteze drepturile unei persoane.
Exemplu: izolarea oamenilor în timpul unei epidemii. A restrânge = a se limita, a se mărgini, a se mulţumi, a se reduce, a se rezuma;
Se impune = este obligatoriu; atunci când o idee, o măsură, o directivă trebuie să fie acceptate şi urmate.
Îndatoririle fundamentale ale cetăţenilor români
Ce spun articolele: Vocabular:
Toţi cetăţenii trebuie să respecte şi să apere ţara.
Cetăţenii trebuie să arate devotament faţă de ţară, ei nu îşi pot trăda statul.
Toţi cetăţenii trebuie să plătească impozite.
Toţi cetăţenii trebuie să respecte drepturile celorlalţi cu bună credinţă. Fidelitate = devotament, loialitate;
Contribuţii financiare = impozite, taxe;
Impuneri = operaţie fiscală care constă în stabilirea persoanei, a termenului și a sumei ce urmează să fie plătită statului ca impozit.
Avocatul Poporului apără drepturile şi libertăţile persoanelor fizice. Avocatul Poporului intervine atunci când unei persoane i s-au încălcat drepturile de către autorităţile publice, fie din oficiu, fie dacă îl solicită persoana respectivă. În principal, ia legătura cu autorităţile respective şi le sfătuieşte cum să acţioneze ca să respecte drepturile persoanei. Avocatul Poporului este ales pe o durată de 5 ani Din oficiu = în mod automat, potrivit legii, fără a fi nevoie de o cerere din partea unei persoane.
Constituţia recunoaşte cetăţenilor români următoarele drepturi şi libertăţi: dreptul la viaţă şi la integritate fizică şi psihică; libertatea individuală; dreptul la apărare; libera circulaţie; dreptul la viaţa intimă, familială şi privată; inviolabilitatea domiciliului; secretul corespondenţei; libertatea conştiinţei; libertatea de exprimare; dreptul la informaţie; dreptul la învăţătură; accesul la cultură; dreptul la ocrotirea sănătăţii; dreptul la mediu sănătos; dreptul de vot; dreptul de a fi ales; libertatea întrunirilor; dreptul de asociere; dreptul la muncă - interzicerea muncii forţate; dreptul la grevă; libertatea economică; dreptul la moştenire; dreptul de a întemeia o familie; protecţia copiilor şi a tinerilor, a persoanelor cu handicap; dreptul de a acţiona al persoanei vătămate de o autoritate publică.
Îndatoririle cetăţenilor români sunt fidelitatea faţă de ţară; apărarea ţării; plata contribuţiilor financiare, precum şi exercitarea drepturilor şi a libertăţilor astfel încât să nu fie afectate drepturile celorlalţi.
1. Explicaţi ce înseamnă dreptul la apărare.
2. Care sunt drepturile unui cetăţean român?
3. Care sunt îndatoririle unui cetăţean român?
4. Care este vârsta când cetăţenii români pot vota?
5. Explicaţi ce înseamnă accesul liber la justiţie.
6. În ce constă dreptul la apărare?
7. Ce înţelegeţi prin inviolabilitatea domiciliului dar prin universalitatea drepturilor şi a libertăţilor?
8. La ce vârstă pot cetăţenii români să candideze pentru Camera Deputaţilor? Dar pentru Senat?
9. Care este regimul cetăţenilor străini şi a apatrizilor în România?
10. Ce înţelegeţi prin libertatea conştiinţei? Dar prin dreptul de petiţie?
Autorităţile publice ale României
ARTICOLUL 61 - Rolul şi structura Parlamentului
Ce spune articolul Vocabular:
Dintre cele 3 puteri ale statului, Parlamentul reprezintă puterea legislativă.
Numai în Parlament se adoptă legi.
Structura Parlamentului este bicamerală (Parlamentul are două camere: Camera Deputaţilor şi Senatul). Autoritate legislativă = autoritate care emite legi;
Organ reprezentativ = Parlamentul este organul care reprezintă poporul român şi interesele acestuia.
Minorităţile naţionale au dreptul la câte un reprezentant în Camera Deputaţilor.
Numărul parlamentarilor se stabileşte proporţional cu populaţia statului. Nu întrunesc = nu obţin;
Legea electorală = legea referitoare la desfăşurarea alegerilor.
Parlamentarii, aleşi prin vot, sunt împuterniciţi de popor să legifereze în numele său.
Mandatul Parlamentului durează 4 ani, dar se poate prelungi în caz de război, urgenţă etc. Vechiul Parlament îşi prelungeşte mandatul până când se întruneşte noul Parlament. În această perioadă nu se poate modifica legea fundamentală (Constituţia) şi nu se pot vota legi organice. Mandat = dreptul de a funcţiona;
Expirare = finalizare; terminare;
Abrogate = care nu mai sunt valabile, care nu se mai aplică (numai despre legi!);
Precedent = anterior; de dinainte.
ARTICOLUL 64 - Organizarea internă a Parlamentului
Cele două Camere ale Parlamentului (Camera Deputaţilor şi Senatul) funcţionează conform unui regulament propriu.
Membrii celor două Camere se pot organiza în mai multe grupuri parlamentare, comisii pe diferite domenii şi birouri.
Cele două Camere lucrează în general separat, dar pot lucra şi împreună. Atunci când îşi desfăşoară activitatea împreună, spunem că Parlamentul lucrează „în Camere Reunite” sau în şedinţă comună. Regulament propriu = regulament separat pentru fiecare Cameră;
Prevăzute = menţionate;
Birou permanent = comisie permanentă;
Revocaţi = contestaţi, adică nu rămân aceeaşi până la sfârşitul mandatului, dacă apare o problemă;
Instituie = formează.
În mod normal, Camerele Parlamentului lucrează în şedinţe separate.
Ele pot lucra şi în şedinţă comună, în anumite situaţii speciale precum: declararea stării de război, încetarea ostilităţilor militare, numirea Avocatului Poporului, aprobarea Bugetului de Stat etc. Sesiune = perioadă de timp în care membrii unui organ reprezentativ se adună pentru a rezolva împreună unele probleme;
Şedinţă = întâlnire a unui grup pentru a discuta sau a hotărî ceva;
Ostilităţi = conflicte;
Indemnizaţie = venit, salariu;
(1) Camera Deputaţilor şi Senatul se întrunesc în două sesiuni ordinare pe an. Prima sesiune
începe în luna februarie şi nu poate depăşi sfârşitul lunii iunie. A doua sesiune începe în
luna septembrie şi nu poate depăşi sfârşitul lunii decembrie.
Camerele lucrează în două sesiuni ordinare pe an: prima durează din februarie până în iunie, a doua sesiune durează din septembrie până la finalul lunii decembrie.
Parlamentarii pot fi convocaţi şi în sesiuni extraordinare, pentru chestiuni deosebite. Convocarea = chemarea;
Se întrunesc = întrunire, reunire,strângere oamenilor la o şedință;
Ordinară = obişnuită.
Pentru adoptarea legilor este necesară prezenţa majorităţii parlamentarilor. Cvorum = numărul minim de persoane prezente la o şedinţă, necesar ca să se adopte o decizie (sau o lege).
La şedinţele Parlamentului poate participa orice persoană.
În anumite situaţii speciale, parlamentarii pot decide ca şedinţele să fie secrete. Public = la dispoziţia tuturor.
În desfăşurarea activităţii lor, parlamentarii reprezintă poporul (deoarece acesta i-a ales, prin vot).
O persoană nu poate ocupa poziţia de senator sau deputat decât dacă a fost aleasă de popor. Mandat imperativ = mandat impus;
Nul = nu este valabil.
După validarea alegerii şi depunerea jurământului, un parlamentar rămâne în funcţie până se întruneşte noua Cameră aleasă.
Excepţii: persoana poate pierde calitatea de parlamentar în caz de deces, în cazul în care îşi pierde drepturile electorale, demisionează etc. Validare = verificare, recunoaştere;
Intrunirii legale = adunării legale.
Un parlamentar poate fi şi membru al Guvernului. De exemplu: un senator poate fi în acelaşi timp ministru.
O persoană nu poate fi în acelaşi timp membră în Camera Deputaţilor şi în Senat. Incompatibil cu = care exclude, care nu se potriveşte;
Incompatibilitate = situaţie care exclude alte funcţii.
ARTICOLUL 72- Imunitatea parlamentară
Parlamentarii nu pot fi traşi la răspundere juridică pentru activitatea lor politică. Imunitatea parlamentară se referă la libertatea de expresie şi opinie în timpul mandatului. Acest lucru nu înseamnă că parlamentarii nu răspund pentru faptele lor care nu au legătură cu activitatea politică!
Dacă un parlamentar încalcă legea şi este anchetat, el poate fi reţinut sau arestat şi percheziţionat numai cu acordul Camerei din care face parte. Parlamentarii pot fi judecaţi numai de Înalta Curte de Casaţie şi Justiţie, nu de alte instanţe. Traşi la răspundere = făcuţi responsabili pentru anumite fapte;
Imunitate = situatie privilegiata, de a nu putea fi urmăriţi de poliţie sau arestaţi fără aprobarea organului din care fac parte.
Urmăriţi şi trimişi în judecată = anchetaţi de poliţie şi judecaţi
Sesizată = informată, atenţionată.
Încuviinţare = permisiune, acord
Percheziţie = cercetare realizată de poliţie, pentru a descoperi anumite dovezi fie într-o încăpere, fie asupra unei persoane suspectate că ar fi încălcat legea.
Actele Parlamentului se numesc legi.
Există 3 tipuri de legi: legi constituţionale (de modificare a Constituţiei); legi organice (legea cetăţeniei, legea învăţământului, legile privind dreptul la muncă etc); legi ordinare (obişnuite) Indemnizaţie = salariu, venit;
Mobilizarea = chemarea oamenilor în armată;
Amnistie = act prin care se înlătură răspunderea penală pentru o infractiune săvârsită;
Graţiere = act prin care se acorda unui condamnat iertarea, partială sau totală, în executarea pedepsei; infractorul gratiat este eliberat
O lege nouă poate fi propusă Parlamentului de către: Guvern; un anumit număr de deputaţi sau senatori; cel puţin 100.000 de cetăţeni cu drept de vot. Iniţiativă legislativă = o propunere de lege;
Probleme fiscale = probleme care au legătură cu taxele şi impozitele;
Adoptarea legii = votarea legii; acceptarea legii prin vot de către parlamentari.
O lege nouă poate fi propusă la oricare din cele două Camere.
Propunerea va fi discutată pe rând de fiecare dintre Camere, care trebuie să îşi exprime părerea: este de acord cu propunerea (deci o adoptă) sau nu este de acord (o respinge).
Dacă o Cameră nu respectă termenul în care ar fi trebuit să ia o decizie în legătură cu propunerea de lege ( 45 sau 60 de zile) se consideră că a fost de acord cu propunerea respectivă. Dezbatere = discuţie;
Se supun spre dezbatere = se pun în discuţie;
Ratificare = aprobare de către Parlament;
Se pronunţă = ia o decizie;
Competenţă = autorizare, îndreptăţirea de a face ceva
Competenţă decizională = poate lua decizii în legătură cu lucrul respectiv.
Legile organice se adoptă cu votul majorităţii membrilor fiecărei Camere.
Legile ordinare se aprobă (adoptă) cu votul majorităţii membrilor prezenţi ai fiecărei Camere. Din proprie iniţiativă = singur, fără să îi propună cineva;
Procedură de urgenţă = mai repede decât este normal.
După ce ambele Camere ale Parlamentului au fost de acord cu o lege (au adoptat-o), aceasta se trimite Preşedintelui.
Pentru ca o lege să înceapă să se aplice, Preşedintele trebuie să fie de acord cu ea (să o promulge). Constituţionalitate = atunci când o lege respectă Constituţia.
Neconstituţionalitate = atunci când prevederile unei legi nu respectă Constituţia.
Promulgarea legii = recunoaşterea oficială a legii şi a efectelor aplicării ei.
După ce legea a fost promulgată de Preşedinte, ea se va publica în Monitorul Oficial.
Legea începe să îşi producă efectele după 3 zile de la publicarea în Monitorul Oficial.
Excepţie: Legea poate să intre în vigoare şi mai târziu, dacă în conţinutul ei se menţionează clar acest lucru. Monitorul Oficial = o publicaţie care apare în zilele lucrătoare şi în care se ţine evidenţa legilor şi altor acte ale autorităţilor;
Intrare în vigoare = când o lege intră în vigoare, înseamnă că ea începe să fie aplicată şi să producă efecte.
Toate propunerile de legi sunt trimise la Consiliul Legislativ, care îşi exprimă părerea în legătură cu ele (le avizează pozitiv sau negativ).
Consiliul Legislativ are rolul de a ţine evidenţa oficială a legislaţiei din România. Organ = instituţie, grup de persoane;
Sistematizare = organizare, aranjare;
Tine evidenţa = înregistrează.
Avizează = îşi exprimă părerea, dând un „aviz”. Avizul poate fi pozitiv (când Consiliul Legislativ este de acord cu propunerea de lege) sau negativ (când nu este de acord).
România este o republică democratică, fiind condusă de un preşedinte.
Rolul Preşedintelui este acela de a reprezenta statul şi de a asigura independenţa şi integritatea acestuia.
Preşedintele este obiectiv şi imparţial, având rolul de a asigura buna-desfăşurare a relaţiilor între puterile statului, precum şi între autorităţi şi oameni, dar şi respectarea Constituţiei. Garantul = cel care garantează, care asigură;
Veghează = are grijă;
Funcţia de mediere a Preşedintelui = atunci când apare un conflict între două puteri, preşedintele are rol de arbitru; el trebuie să fie obiectiv şi să facă demersuri oficiale pentru a opri disputele între puterile statului.
În România, preşedintele este ales de către popor, prin vot.
Pentru ca un candidat să devină Preşedinte, el trebuie să obţină din primul tur de scrutin majoritatea voturilor celor înscrişi pe listele electorale; în caz contrar, se organizează un nou tur de scrutin, iar acela care obţine numărul cel mai mare de voturi este declarat câştigător al alegerilor.
Un candidat poate îndeplini funcţia de şef al statului pentru cel mult două mandate. Mandatul prezidenţial are o durată de 5 ani. Tur de scrutin = alegeri, ziua alegerilor;
A întruni = a obţine;
Succesive = consecutive, unul după altul.
Majoritate = numărul cel mai mare de voturi
După ce Curtea Constituţională declară alegerile ca fiind corecte, Preşedintele nou ales prin votul populaţiei trebuie să depună un jurământ în faţa Parlamentului. Validată = declarată corectă şi recunoscută ca fiind oficială;
Pricepere = pregătire, iscusinţă, capacitate.
Funcţia de Preşedinte se obţine pentru o durată de 5 ani. Dacă ţara intră în război sau intervine o situaţie foarte specială, mandatul se poate prelungi.
Noul Preşedinte ales intră în funcţie de la data depunerii jurământului în faţa Parlamentului. A exercita mandatul = a intra în funcţie;
Depunerea jurământului = atunci când Preşedintele spune jurământul.
Preşedintele nu poate fi dat în judecată pentru faptele săvârşite sau lucrurile spuse pe durata mandatului. A îndeplini o funcţie = a avea o funcţie;
Privată = particulară;
Imunitate = situaţie privilegiată de care beneficază o persoană care nu putea fi urmărită sau arestată; inviolabilitate juridică.
Guvernul se poate forma dacă a primit votul de încredere, adică aprobarea, din partea Parlamentului. Desemnează = alege, nominalizează;
Remaniere = reorganizare;
Revocă = destituie dintr-o funcţie publică.
Preşedintele poate să participe la lucrările Guvernului atunci când apar probleme deosebite sau atunci când acest lucru este solicitat de Primul-ministru; el conduce şedinţele de Guvern la care participă. Se dezbat = se discută;
Prezidează = conduce.
Dacă Parlamentul nu acordă votul de învestitură pentru formarea Guvernului în 60 de zile de la prima solicitare, Preşedintele îl poate desfiinţa.
Parlamentul poate fi desfiinţat o singură dată în cursul unui an. A dizolva = a desfiinţa;
Votul de încredere = votul de învestitură, prin care Parlamentul recunoaşte oficial formarea Guvernului;
Solicitare = cerere.
Când apar aspecte de interes general pentru popor, Preşedintele poate propune consultarea persoanelor cu drept de vot, prin referendum, pentru ca acestea să-şi poată exprima acordul sau dezacordul; Referendum = consultare a cetăţenilor, care sunt chemați să se pronunțe, prin vot, asupra unei probleme importante pentru stat.
Atribuţiile Preşedintelui în domeniul politicii externe includ încheierea tratatelor internaţinale (convenţii cu alte state).
Preşedintele acreditează reprezentanţii diplomatici ai României propuşi de Guvern. De asemenea, ambasadorii altor ţări sunt acreditaţi pe lângă Preşedinte.
Preşedintele aprobă crearea, retragerea misiunilor diplomatice, sau schimbarea rangului acestora (ambasadă, nunţiatură apostolică, legaţie etc). Rezonabil = normal, acceptabil;
A ratifica = a confirma; a da valabilitate unui act prin aprobarea lui;
Acreditează = împuterniceşte pe cineva ca reprezentant pe lângă guvernul unui stat străin; aprobă oficial numirea în funcţie a ambasadorilor României în alte state.
Preşedintele îndeplineşte anumite sarcini în domeniul apărării statului.
Preşedintele statului este şeful armatei şi conduce Consiliul Suprem de Apărare a Tării (CSAT).
În calitate de şef al statului, el declară mobilizarea armatei sau respingerea unui atac din partea altei ţări. Mobilizare = strângerea armatei; chemarea oamenilor cu pregătire militară în armată;
Stare de război = starea de conflict militar, armat, între două sau mai multe state.
Parlamentul trebuie să îşi dea acordul pentru măsura luată de Preşedinte.
Dacă Parlamentul se află în vacanţă, el trebuie chemat la lucru şi îşi va realiza atribuţiile pe tot intervalul în care statul se află în stare de asediu sau în strare de urgenţă. Instituie = declară;
Stare de asediu = starea în care se află ţara noastră când este atacată de către un alt stat;
Stare de urgenţă = starea provocată de un dezastru, o catastrofă, sau o situaţie specială care necesită luarea unor măsuri politice, militare etc;
Se convoacă = se cheamă.
În plan intern, Preşedintele are atribuţii precum: acordarea greaţierii, oferirea unor decoraţii şi a gradelor militare, numirea unor persoane în funcţiile publice importante etc. Graţiere = eliberarea unui condamnat, însoţită de iertarea pedepsei pe care acesta o primise pentru fapta nelegală comisă. Graţierea devine oficială prin publicarea decretului de graţiere.
Propunerea de suspendarea poate fi iniţiată şi este dezbătută de către Camerele reunite ale Parlamentului.
Pentru suspendarea Preşedintelui este nevoie de votul majorităţii parlamentarilor, care se întâlnesc în şedinţă comună.
Dacă Preşedintele este suspendat de Parlament, în cel mult 30 de zile se organizează un referendum prin care populaţia decide în legătură cu demiterea Preşedintelui. Săvârşirii = comiterii;
Suspendare = încetare temporară a activităţii, a exerciţiului unei funcţii.
Încalcă = nu respectă;
Impută = reproşează, acuză;
Neîntârziat = imediat
Demiterea = „concedierea”
Referendum = consultare a cetățenilor, care sunt chemați să se pronunțe asupra unei probleme importante pentru stat.
Pentru acuzarea Preşedintelui pentru înaltă trădare este necesar acordul a cel puţin două treimi dintre parlamentari. După ce a fost acuzat oficial şi până la condamnare, Preşedintele este suspendat din funcţie.
Funcţia Preşedintelui încetează definitiv din momentul când acesta este condamnat de instanţă pentru fapte de înaltă trădare a statului. Înaltă trădare = o faptă gravă care afectează sau ar putea să afecteze siguranţa întreagii ţări (de exemplu, complotul, subminarea economiei naţionale, trădarea prin ajutarea inamicului etc);
Demis de drept = concediat; funcţia încetează definitiv, prin efectul legii.
Funcţia prezidenţială poate rămâne vacantă (liberă) în cazul în care Preşedintele renunţă la atribuţiile deţinute, este demis (concediat) sau intervine decesul acestuia. În această situaţie, Guvernul va trebui să organizeze noi alegeri prezidenţiale. Funcţie vacantă = funcţie liberă, care nu este ocupată de nimeni;
Intervine = apare
Definitivă = absolută, irevocabilă
(1) Dacă funcţia de Preşedinte devine vacantă ori dacă Preşedintele este suspendat din funcţie sau dacă se află
în imposibilitate temporară de a-şi exercita atribuţiile, interimatul se asigură, în ordine, de preşedintele Senatului sau de preşedintele Camerei Deputaţilor.
Preşedintele interimar (temporar), deşi preia atribuţiile funcţiei de şef al statului, nu poate realiza anumite sarcini specifice, precum dizolvarea Parlamentului.
Şi Preşedintele interimar răspunde pentru faptele pe care le comite. Interimat = mandat provizoriu, temporar, pentru o perioadă scurtă de timp;
Atribuţii = îndatoriri, sarcini;
Dizolvare = desfiinţare.
(2) Decretele emise de Preşedintele României în exercitarea atribuţiilor sale prevăzute în articolul 91 alin. (1) şi (2), articolul 92 alin (2) şi (3), articolul 93 alin. (1) şi articolul 94 literele a), b) şi d) se contrasemnează de primul-ministru.
Actele Preşedintelui se numesc „decrete”. Şi acestea se publică în Monitorul Oficial.
Decretele prin care Preşedintele aprobă numirea ambasadorilor, decide declararea stării de asediu, de urgenţă sau chemarea armatei, trebuie să fie acceptate şi de Primul Ministru. A contrasemna = a semna un document împreună cu o altă persoană, superioară din punct de vedere ierarhic;
Emise = lansate, elaborate în mod oficial; puse în vigoare;
Drepturile salariale şi de altă natură pe care le are Preşedintele sunt stabilite clar prin lege. Indemnizaţia = salariul
Guvernul reprezintă puterea executivă în stat.
Acesta are un dublu rol: politic şi administrativ - asigură realizarea politicii interne şi externe a ţării şi exercită conducerea generală a administraţiei publice.
Membrii Guvernului sunt Primul-ministru, miniştrii şi alţi membrii. Organismele = organizaţiile.
Cooperează = colaborează, lucrează împreună;
ARTICOLUL 103 - Învestitura
Partidul cu cei mai mulţi parlamentari este partidul cu cele mai mari şanse de a avea un prim-ministru. Acesta este desemnat de preşedintele României. A desemna = a alege, a indica, a numi o persoană considerând-o cea mai potrivită pentru desfăşurarea unei activități, pentru ocuparea unei demnități sau a unei funcții
La fel ca Preşedintele, Primul-ministru şi ceilalţi membri ai Guvernului trebuie să depună un jurământ. Guvernul în întregul său = toţi membrii Guvernului.
Membrii Guvernului nu pot desfăşura anumite activităţi şi nu pot avea funcţii în cadrul unor societăţi.
In schimb, ei pot avea funcţia de parlamentar în acelaşi timp cu cea de membru în Guvern. Salarizate = plătite
Incompatibil = care nu poate exista simultan cu altceva, care nu este compatibil cu altceva; care nu se potriveşte.
ARTICOLUL 106 - Încetarea funcţiei de membru al Guvernului
(1)Primul-ministru conduce Guvernul şi coordonează activitatea membrilor acestuia, respectând atribuţiile ce le revin. De asemenea, prezintă Camerei Deputaţilor sau Senatului rapoarte şi declaraţii cu privire la politica Guvernului, care se dezbat cu prioritate.
(2 Preşedintele României nu îl poate revoca pe primul-ministru.
(3)Dacă primul-ministru se află în una dintre situaţiile prevăzute la articolul 106, cu excepţia revocării, sau este în imposibilitate de a-şi exercita atribuţiile, Preşedintele României va desemna un alt membru al Guvernului ca prim-ministru interimar, pentru a îndeplini atribuţiile primului-ministru, până la formarea noului Guvern. Interimatul, pe perioada imposibilităţii exercitării atribuţiilor, încetează dacă primul-ministru îşi reia activitatea în Guvern.
(4)Prevederile alineatului (3) se aplică în mod corespunzător şi celorlalţi membri ai Guvernului, la propunerea primului-ministru, pentru o perioadă de cel mult 45 de zile.
Primul ministru conduce Guvernul.
Acesta este desemnat de Preşedinte, dar nu poate fi concediat decât de către Parlament.
Dacă funcţia de Prim-ministru rămâne vacantă, Preşedintele poate numi o persoană care să exercite funcţia pe o perioadă determinată (Prim-ministru interimar). Se dezbat = se discută;
Revoca = a scoate dintr-o funcţie publică, în baza unui drept legal, pe cineva care a fost numit în aceea funcție printr-un act de guvernământ.
(4) Hotărârile şi ordonanţele adoptate de Guvern se semnează de primul-ministru, se contrasemnează de miniştrii care au obligaţia punerii lor în executare şi se publică în Monitorul Oficial al României. Nepublicarea atrage inexistenţa hotărârii sau a ordonanţei. Hotărârile care au caracter militar se comunică numai instituţiilo interesate.
Guvernul pentru a putea să-şi deruleze activitatea, de administrarea a treburilor publice, adoptă următoarele acte: hotărârile şi ordonanţele. Contrasemna = a semna un act alături de cel de la care emană.
Dacă un membru al Guvernului a comis o faptă gravă, pentru care trebuie judecat, Parlamentul sau Preşedintele pot cere trimiterea în judecată, iar persoana respectivă îşi pierde funcţia. Solidar = mai multe persoane răspund în egală măsură;
Competenţa de judecată = cine are dreptul şi capacitatea să judece.
Mandatul Guvernului este de 4 ani. Dacă Parlamentul retrage, prin moţiune de cenzură, încrederea acordată Guvernului, acesta din urmă se consideră demis. Retragere = luare, terminare.
Parlamentul are funcţia de control asupra Guvernului. Pentru îndeplinirea acestei funcţii el poate întreba Guvernul în legătură cu orice face acesta, şi poate să îşi exprime părerea în legătură cu probleme importante. Moţiune = hotărâre a unei adunări, aprobată prin vot, prin care aceasta îşi exprimă atitudinea, doleanţele sau revendicările în anumite probleme majore;
Interpelare = mesaj, cuvinte adresate;
Obiectul unei interpelări = subiectul unui mesaj.
Moţiunea de cenzură este o modalitate de control parlamentar, fiind forma cea mai gravă de sancţionare a Guvernului. Dacă se adoptă moţiunea de cenzură, Parlamentul retrage încrederea acordată Guvernului, iar acesta este demis. Pătrime = sfert;
A demite = a scoate pe cineva dintr-o funcţie, a destitui, a concedia.
Guvernul se angajează în faţa Parlamentului că o să facă anumite lucruri, cu un anumit program.
Dacă nu-şi respectă programul, atunci Parlamentul îl poate desfiinţa. Angajarea răspunderii = Guvernul promite că va face ceva; dacă nu realizează această promisiune, riscă să fie destituit.
Actele Guvernului se numesc hotărâri şi ordonanţe.
Parlamentul poate să îi dea voie Guvernului să emită ordonanţe în anumite domenii, dacă nu există legi necesare pentru buna desfăşurare a activităţii în domeniul respectiv.
Guvernul mai poate da şi ordonanţe de urgenţă în regim de urgenţă având în vedere anumite situaţii excepţionale, care necesită acţiunea imediată. Lege de abilitare = lege prin care Guvernul obţine de la Parlament permisiunea de a da legi (ordonanţe);
Intră în vigoare = începe să se aplice în mod oficial, deci trebuie respectată de toţi cetăţenii.
1. Care sunt cele trei puteri în stat?
2. Care este rolul şi din cine este format Parlamentul României?
3. Ce atribuţii are Preşedintele României şi care este mandatul lui?
4. Din cine este format Guvernul României şi pe ce perioadă este ales?
5. În caz de vacanţă a funcţiei prezidenţiale cine asigură interimatul?
6. Cum se numesc actele Guvernului?
7. Ce acte emite Preşedintele României?
8. Cum este ales Preşedintele României? Dar Parlamentul?
9. Care este rolul Primului-Ministru?
10. Care este rolul Preşedintelui României?
Ministerele se află în subordinea Guvernului. Ministerele pot avea, la rândul lor, diferite organe subordonate (cum ar Direcţia Cetăţenie, care este subordonată Ministerului Justiţiei). În subordinea Guvernului = sunt conduse de Guvern;
Organe de specialitate = comisii, direcţii, departamente.
Ministerele au şi ele în subordine diferite organe (comisii, secretariate de stat etc.) pe care le înfiinţează cu avizul Curţii de Conturi. Cu avizul = cu aprobarea.
Armata este în slujba poporului, adica apără poporul, economia şi teritoriul ţării. Cadre militare = persoane cu funcţii militare.
Activitatea armatei este coordonată de Consiuliul Suprem de Apărare a Tării. Armata va acţiona numai dacă primeşte acordul Consiliului . Alianţă militară = înţelegere, acord militar între state
Consiliile locale şi primarii se află în raporturi de egalitate. Descentralizare = a acorda mai multă autoritate organelor locale; a spori puterea de decizie a autorităţilor din teritoriu.
Consiliile locale şi primăriile administrează comunele şi oraşele. Acestea funcţioanează autonom în rezolvarea treburilor publice. Subdiviziuni = subîmpărțire.
Ce spune articolul:
Prefectul nu este şeful consilierilor sau al primarilor. El este numit de Guvern, nu ales. Instanţă de contencios administrativ = un tribunal sau o secţie a tribunalului în care se judecă instituţii sau reprezentanţi ai administratiei publice, pe probleme de serviciu.
Administraţia publică centrală, care îşi realizează activitatea la nivel naţional, este alcătuită din ministere, forţele armate şi Consiliul Suprem de Apărare
Administraţia publică locală cuprinde consilii locale şi primari, consilii judeţene, prefecţi.
Justiţia se face de către judecători, în cadrul instaţelor judecătoreşti. Imparţial = capabil să facă o apreciere justă, obiectivă; nepărtinitor.
Un judecător nu poate fi transferat, concediat.
Orice propunere de numire, promovare, concediere trebuie să fie realizată de către Consiliul Superior al Magistraturii. Judecătorul nu poate avea alte funcţii, în afara celei de profesor universitar. Inamovibil = care nu poate fi transferat, înlocuit sau destituit din funcţie, nu poate fi concediat;
Transferarea = mutarea;
Sancţionarea = pedepsirea.
La actul de justiţie pot participa şi specialişti în alte domenii. Înalta Curte de Casaţie şi Justiţie este instanţa cea mai mare din stat. Este singura instanţă care poate interpreta legea.
Judecata nu poate avea loc în altă parte decât în instanţă. Procedura de judecată = paşii pe care îi urmează orice proces, în vederea judecării;
Magistratură = domeniul justiţiei, drept.
Deşi judecata are loc în limba română, persoanele ce au o altă limba maternă, au dreptul la un interpret, pentru ca să poată vorbi în instanţă. Limba maternă = limbă pe care o învaţă cineva din copilărie, de la părinți; limbă natală.
Atât persoanele particulare, cât şi Ministerul Public (procurorii) pot să nu fie de acord cu o sentinţă, şi pot s-o conteste (s-o atace) după încheierea procesului. Parţile interesate = cei implicaţi într-un proces;
Căi de atac = acţiuni în justiţie prin care se contestă o sentinţă dată în primă instanţă (căi de atac sunt apelul, recursul).
Ministerul Public funcţionează prin procurori, care participă la procesele penale ca şi avocaţii. Procurorii apără interesele societăţii, în timp ce avocaţii apără interesele clienţilor lor. Parchet = instituţie judiciară care funcţionează pe lângă unele instanţe judecătoreşti, cu atribuţia de a exercita acţiunea penală şi de a susţine acuzarea la judecarea proceselor penale.
Consiliul Superior al Magistraturii este autoritatea supremă care garantează independenţa justiţiei. Din acest Consiliu fac parte si judecători, procurori, ministrul justitiei şi alţi specialişti în domeniul dreptului. Membrii au mandat de şase ani, doar preşedintele este ales numai pe un an. Lucrări în plen = şedinţe cu absolut toţi membrii.
România are o economie de piaţă, bazată pe întâlnirea dintre cerere şi ofertă. Acest lucru înseamnă că toţi oamenii au dreptul să facă afaceri pentru a obţine profit , iar statul trebuie să urmărească viaţa economică a ţării pentru ca să se respecte regulile economiei de piaţă: concurenţă loială, protejarea drepturilor de autor, stimularea cercetării, protejarea mediului, creşterea calităţii vieţii. Valorificare = obţinerea unor rezultate bune;
Cercetare = activitate prin care oamenii de ştiinţă descoperă lucruri importante (medicină, fizică, industrie etc.);
Refacere = după ce a fost distrus sau afectat, mediul trebuie refăcut (pentru a fi din nou sănătos);
Creşterea calităţii vieţii = creşterea condiţiilor de trai, a standardelor.
În România există proprietate privată (a unei persoane, a unei societăţi comerciale, a unei organizaţii), şi proprietate de stat (anumite fabrici, parcuri, teatre, şcoli, păduri).
Proprietatea publică nu poate fi vândută!
Proprietatea în general este protejată – nimeni nu poate să ia ce aparţine altcuiva.
Toate bogăţiile subsolului, litoralul şi marea, precum şi spaţiul aerian, nu pot fi decât în proprietatea statului! Inalienabil = care nu poate fi înstrăinat (dat, vândut etc.);
Inviolabil = care nu poate fi atacat (furat, distrus, încălcat etc.).
Bogăţii ale subsolului = resurse naturale precum petrolul sau gazele naturale
Moneda naţională este leul. Un leu este format din 100 de bani. Întrebuinţarea = folosirea.
Toate taxele şi impozitele pe care le plătim merg la bugetul de stat şi la bugetul asigurărilor sociale pentru a se putea acorda pensiile, ajutorul social, ajutorul de şomaj etc. Venituri = Sumă de bani care revine unei persoane sau firme dintr-o activitate prestată sau din proprietatea deţinută, într-o perioadă de timp, câştig, beneficiu.
Curtea de Conturi este organismul prin care Parlamentul poate controla modul în care Guvernul administrează bugetul de stat. Gestionare = administrare;
Exerciţiu bugetar expirat = ce s-a cheltuit din buget în anul care s-a încheiat.
 România are o economie de piaţă.
 Proprietatea publică este garantată, iar proprietatea privată este inviolabilă.
 Moneda naţională este leul.
 Bugetul public naţional: cuprinde bugetul de stat, bugetul asigurărilor sociale de stat şi bugetele locale ale comunelor, oraşelor si judeţelor.
 Impozite, taxe şi alte contribuţii: se stabilesc numai prin lege.
 Curtea de Conturi: membrii săi sunt numiţi de parlament şi controlează modul de gestionare a resurselor publice, inclusiv (şi mai ales!) bugetul; membrii săi nu pot ocupa alte funcţii (la fel ca judecătorii).
 Consiliul economic şi social: este organ consultativ al Parlamentului şi al Guvernului in domenii de specialitate.
ARTICOLUL 142 – Structura:
1. Curtea Constituţională este garantul supremaţiei Constituţiei.
2. Curtea Constituţională se compune din nouă judecători, numiţi pentru un mandat de 9 ani, care nu poate fi prelungit sau înnoit.
3. Trei judecători sunt numiţi de Camera deputaţilor, trei de Senat şi trei de Preşedintele României.
4. Judecătorii Curţii Constituţionale aleg, prin vot secret, preşedintele acesteia, pentru o perioada de 3 ani.
5. Curtea Constituţională se înnoieşte cu o treime din judecătorii ei, din 3 în 3 ani, în condiţiile prevăzute de legea organică a Curţii.
ARTICOLUL 143 – Condiţii pentru numire:
Judecătorii Curţii Constituţionale trebuie să aibă pregătire juridică superioară, înaltă competenţă profesională şi o vechime de cel puţin 18 ani în activitatea juridică sau în învăţământul superior.
ARTICOLUL 144 – Incompatibilităţi:
Funcţia de judecător al Curţii Consituţionale este incompatibilă cu oricare altă funcţie publică sau privată, cu excepţia funcţiilor didactice din învăţământul juridic superior.
Judecătorii Curţii Constituţionale sunt independenţi în exercitarea mandatului şi inamovibili pe durata acestuia.
ARTICOLUL 146 – Atribuţii:
a) Se pronunţă asupra constituţionalităţii legilor, înainte de promulgarea acestora, la sesizarea Preşedintelui României, a unuia dintre preşedinţii celor două Camere, a Guvernului, a Inaltei Curţi de Casaţie şi Justiţie, a Avocatului Poporului, a unui număr de cel puţin 50 de deputaţi sau de cel puţin 25 de senatori, precum şi, din oficiu, asupra iniţiativelor de revizuire a Constituţiei.
b) Se pronunţă asupra constituţionalităţii tratatelor sau altor acorduri internaţionale, la sesizarea unuia dintre preşedinţii celor două Camere, a unui număr de cel puţin 50 de deputaţi sau de cel puţin 25 de senatori.
c) Se pronunţă asupra constituţionalităţii regulamentelor Parlamentului, la sesizarea unuia dintre preşedinţii celor două Camere, a unui număr de cel puţin 50 de deputaţi sau de cel puţin 25 de senatori.
d) Hotărăşte asupra excepţiilor de neconstituţionalitate privind legile şi ordonanţele, ridicate în faţa instanţelor judecătoreşti sau de arbitraj comercial; excepţia de neconstituţionalitate poate fi ridicată şi direct de Avocatul Poporului.
e) Soluţionează conflicte juridice de natură constituţională dintre autorităţile publice, la cererea Preşedintelui României, a unuia din preşedinţii celor două Camere, a primului-ministru sau a preşedintelui Consiliului Superior al Magistraturii.
f) Veghează la respectarea procedurii pentru alegerea Preşedintelui României şi confirmă rezultatele sufragiului.
g) Constată existenţa împrejurărilor care justifică interimatul în exercitarea funcţiei de Preşedinte al României şi comunică cele constatate Parlamentului şi Guvernului.
h) Dă aviz consultativ pentru propunerea de suspendare din funcţie a Preşedintelui României.
i) Veghează la respectarea procedurii pentru organizarea şi desfăşurarea referendumului şi confirmă rezultatele acestuia.
j) Verifică îndeplinirea condiţiilor pentru exercitarea iniţiativei legislative de către cetăţeni.
ARTICOLUL 147 – Deciziile Curţii Constituţionale:
1. Dispoziţiile din legile si ordonanţele legii în vigoare, precum şi cele din regulamente, constatate ca fiind neconstituţionale, îşi încetează efectele juridice la 45 de zile de la publicarea deciziei Curţii Constituţionale dacă, în acest interval, Parlamentul sau Guvernul, după caz, nu pun de accord prevederile neconstituţionale cu prevederile Constituţiei. Pe durata acestui termen, dispoziţiile constatate ca fiind neconstituţionale sunt suspendate de drept.
2. În cazurile de neconstituţionalitate care privesc legile, înainte de promulgarea acestora, Parlamentul este obligat să reexamineze dispoziţiile respective pentru punerea lor de acord cu decizia Curţii Constituţionale.
3. În cazul în care neconstituţionalitatea tratatului sau acordului internaţional a fost constatată potrivit articolului 146 litera b), acesta nu poate face obiectul unei excepţii de neconstituţionalitate. Tratatul sau acordul internaţional constatat ca fiind neconstituţional nu poate fi ratificat.
4. Deciziile Curţii Constituţionale se publică în Monitorul Oficial al României. De la data publicării, deciziile sunt general obligatorii şi au putere numai pentru viitor.
Ce spune capitolul: Vocabular:
Curtea Constituţională are rolul de a asigura supremaţia, importanţa Constituţiei faţă de celelalte legi. Constituţia este legea fundamentală în stat, iar celelalte acte normative trebuie să respecte prevederile acesteia.
Curtea Constituţională este formată din 9 judecători, dintre care 3 judecători sunt numiţi de Senat, 3 de Camera Deputaţilor şi 3 de Preşedintele statului.
Curtea Constituţională este condusă de un preşedinte, ales pentru o perioadă de 3 ani din rândul membrilor săi judecători.
Pentru a deveni judecător la Curtea Constituţională, un magistrat trebuie să îndeplinească anumite condiţii ce ţin de experienţă şi pregătire profesională.
Pe toată durata mandatului (9 ani) judecătorii sunt independenţi şi nu pot fi transferaţi, înlocuiţi sau concediaţi din funcţie. Astfel, ei vor rămâne obiectivi în realizarea atribuţiilor de serviciu şi nu vor putea fi influenţaţi de alte autorităţi.
O persoană care deţine funcţia de judecător al Curţii Constituţionale nu poate avea nici o altă activitate sau funcţie, în domeniul particular sau de stat. Judecătorii Curţii pot fi totuşi profesori în învăţământul superior.
Printre atribuţiile Curţii putem reţine: verificarea (controlul) constituţionalităţii legilor; verificarea constituţionalităţii tratatelor internaţionale la care participă şi România; verificarea respectării procedurii electorale pentru alegerea Preşedintelui şi validarea (declararea ca fiind corecte) alegerilor, verificarea procedurii de desfăşurare corectă a referendumului şi confirmarea rezultatelor etc.
Deciziile Curţii Constituţionale se publică în Monitorul Oficial. Garantul = cel care asigură, garantează;
Se compune = este formată;
Mandatul nu poate fi înnoit = nu se poate obţine un nou mandat, atunci când primul ajunge la final;
Se înnoieşte = se schimbă
Vechime în activitatea juridică = experienţă de muncă în domeniul juridic;
Inamovibili = nu pot fi transferaţi sau destituiţi;
Independent = liber; care nu depinde de altcineva;
Funcţie incompatibilă = funcţie care nu poate fi îndeplinită în acelaşi timp cu o altă funcţie sau activitate;
Constituţionalitate = caracteristică a unei legi de a fi conformă cu Constituţia.
1. Din cine este formată administraţia publică centrală? Dar cea locală?
2. Care este rolul prefectului unui judeţ? Cum a fost ales el? (este numit, nu ales!)
3. Cum este justiţia şi cum se înfăptuieşte ea în România?
4. Cum sunt judecătorii?
5. Care este rolul Înaltei Curţi de Casaţie şi Justiţie?
6. Care este rolul Ministerului Public?
7. Ce fel de economie are România?
8. De câte tipuri este proprietatea în România?
9. Care este principala atribuţie a Curţii de Conturi?
10. Care este rolul Curţii Constituţionale?